
Koolieelse lasteasutuse Maasikas koolieelse lasteasutusega Kaseke 
liitumise teel ümberkorraldamise komisjoni moodustamine
1. Asjaolud ja menetluse käik

Narva Linnavolikogu võttis 05.06.2008.a. vastu otsuse nr 206, mille kohaselt liitub koolieelne lasteasutus Maasikas alates 01.01.2009.a. koolieelse lasteasutusega Kaseke. Selle otsusega oli Narva Linnavalitsusele pandud ülesanne moodustada komisjon õppeasutuste ümberkorraldamise ning vara ja asjaajamise üleandmisega seotud toimingute teostamiseks.
2. Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 05.06.2008.a. otsuse nr 206 punkti 3.3 kohaselt moodustab Narva Linnavalitsus komisjoni koolieelse lasteasutuse Maasikas koolieelse lasteasutusega Kaseke liitumise teel ümberkorraldamise ning vara ja asjaajamise üleandmisega seotud toimingute teostamiseks. Narva linna põhimääruse punkti 5.7.1 alusel on Narva Linnavalitsusel õigus moodustada oma korraldusega alalisi ja ajutisi komisjone.
3. Otsus

3.1 Moodustada koolieelse lasteasutuse Maasikas koolieelse lasteasutusega Kaseke liitumise teel ümberkorraldamise komisjoni (edaspidi – komisjon) koosseisus:

	Galina Jakovleva
	-
	komisjoni esimees, koolieelse lasteasutuse Kaseke juhataja kt 

	Tamara Saveljeva
	-
	koolieelse lasteasutuse Maasikas juhataja kt

	Aleksei Nalivaiko
	- 
	Narva Linnavolikogu liige

	Ljudmila Moissejeva
	-
	Narva Linnavalitsuse Kultuuriosakonna pearaamatupidaja

	Ljudmila Aleksejeva
	-
	Narva Linnavalitsuse Kultuuriosakonna insener                          

	Tatjana Dobroljubova
	-
	Narva Linnavalitsuse Kultuuriosakonna vanemspetsialist

	Vladislav Iljin
	-
	Narva Linnavalitsuse Kultuuriosakonna referent


3.2 Komisjonil alustada õppeasutuste ümberkorraldamismenetlust 07. juuli 2008.a. ja lõpetada 12. jaanuariks 2009.a. Ümberkorraldamismenetluse lõpparuanne esitada linnavalitsusele 19. jaanuariks 2008.a.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

